**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 05-04-2021

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Ομόφωνα έγινε δεκτή η πρόταση του Προέδρου Δημοτικού Συμβουλίου Κω Ιωάννη Καλλούδη, στη συνεδρίαση της Παρασκευής 2 Απριλίου, να τιμηθεί η μνήμη του εκλιπόντος Σωτήρη Μαραγκού, με την απόδοση του ονόματός του σε δρόμο ή πλατεία της Κεφάλου.

Στις ανακοινώσεις του προς το Δημοτικό Συμβούλιο, ο Πρόεδρος κ. Καλλούδης τόνισε:

«Με πόνο ψυχής πληροφορηθήκαμε το πρωϊ της 24ης Μαρτίου την απώλεια του συναδέλφου Σωτήρη – Ευστάθιου Μαραγκού.

Ο εκλιπών ήταν εξαίρετος οικογενειάρχης, άνθρωπος της προσφοράς, της εργασίας και του μόχθου.

Το άγγελμα του θανάτου του ήταν πραγματικά αναπάντεχο. Ήταν ένας καλός φίλος.

Συνάδελφος που άφησε το αποτύπωμά του ανεξίτηλο στο χώρο της Τοπικής Αυτοδιοίκησης.

Αγάπησε το χωριό του, την Κέφαλο, τους συμπατριώτες του και ολόκληρο το νησί, που το υπηρέτησε με ανιδιοτέλεια από σημαντικά πόστα.

Η σκέψη όλων μας είναι στην αγαπημένη του σύζυγο καθώς και στα παιδιά του, που τόσο λάτρευε.

Με δεδομένη την μεγάλη προσφορά του στην Αυτοδιοίκηση, οφείλουμε να τιμήσουμε την μνήμη του εκλιπόντος συναδέλφου Σωτήρη – Ευστάθιου Μαραγκού έμπρακτα.

Να εκφράσουμε τη βούλησή μας ομόφωνα προς το Συμβούλιο της Δημοτικής Κοινότητας Κεφάλου, εφαρμόζοντας την κείμενη νομοθεσία, να δοθεί το όνομα ενός δρόμου ή πλατείας στη μνήμη του εκλιπόντος.

Εκφράζουμε επίσης τα πιο θερμά και ειλικρινή μας συλλυπητήρια. Ας είναι ελαφρύ το χώμα που τον σκεπάζει».

Γραφείο Τύπου